CELEX: C2005/205/33
Language: fi
Date: 2005-08-20 00:00:00
Title: Yhteisöjen ensimmäisen oikeusasteen tuomioistuimen tuomio, 15 päivänä kesäkuuta 2005, asiassa T-349/03, Corsica Ferries France SAS vastaan Euroopan yhteisöjen komissio (Valtiontuet — Kumoamiskanne — Rakenneuudistustuki — Päätös, jossa tuki todetaan yhteismarkkinoille soveltuvaksi — Komission suuntaviivat — Perusteluvelvollisuus — Edellytysten noudattaminen — Tuen välttämättömyys)

20.8.2005   
            
            
               FI
            
            
               Euroopan unionin virallinen lehti
            
            
               C 205/19
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN TUOMIO,
   15 päivänä kesäkuuta 2005,
   asiassa T-349/03, Corsica Ferries France SAS vastaan Euroopan yhteisöjen komissio (1)
   
   (Valtiontuet - Kumoamiskanne - Rakenneuudistustuki - Päätös, jossa tuki todetaan yhteismarkkinoille soveltuvaksi - Komission suuntaviivat - Perusteluvelvollisuus - Edellytysten noudattaminen - Tuen välttämättömyys)
   (2005/C 205/33)
   Oikeudenkäyntikieli: ranska
   Asiassa T-349/03, Corsica Ferries France SAS, kotipaikka Bastia (Ranska), edustajinaan asianajajat S. Rodrigues ja C. Scapel, prosessiosoite Luxemburgissa, vastaan Euroopan yhteisöjen komissio (asiamiehinään C. Giolito ja H. van Vliet, prosessiosoite Luxemburgissa), jota tukee Ranskan tasavalta (asiamiehinään G. de Bergues ja S. Ramet, prosessiosoite Luxemburgissa) ja Société nationale maritime Corse-Méditerranée (SNCM) SA, kotipaikka Marseille (Ranska), edustajanaan aluksi asianajaja H. Tassy, sittemmin asianajajat O. d'Ormesson ja A. Bouin, jossa vaaditaan rakenneuudistustuesta, jonka Ranska aikoo myöntää Société Nationale Maritime Corse-Méditerranée (SNCM) -meriliikenneyhtiölle, 9 päivänä heinäkuuta 2003 tehdyn komission päätöksen 2004/166/EY (EYVL 2004, L 61, s. 13) kumoamista, yhteisöjen ensimmäisen oikeusasteen tuomioistuin (kolmas jaosto), toimien kokoonpanossa: jaoston puheenjohtaja M. Jaeger sekä tuomarit V. Tiili ja O. Czúcz, kirjaaja: hallintovirkamies I. Natsinas, on 15.6.2005 antanut tuomion, jonka tuomiolauselma on seuraava:
   
               1)
            
            
               Rakenneuudistustuesta, jonka Ranska aikoo myöntää Société Nationale Maritime Corse-Méditerranée (SNCM) -meriliikenneyhtiölle, 9 päivänä heinäkuuta 2003 tehty komission päätös 2004/166/EY kumotaan.
            
         
               2)
            
            
               Komissio velvoitetaan korvaamaan kantajan oikeudenkäyntikulut, ja se vastaa omista oikeudenkäyntikuluistaan.
            
         
               3)
            
            
               Ranskan tasavalta ja SNCM vastaavat omista oikeudenkäyntikuluistaan.
            
         
      (1)  EUVL C 7, 10.1.2004.